《喜余仲杨陪枢掾俞公芳催兵海道岁晚远归》
元代·叶颙

羽檄催军岁晚归，海南消息定何如。腰边虽少封侯印，囊底应多荡寇书。

越水闽山牵旧梦，蛮烟瘴雨袭轻车。短衣匹马男儿事，莫恋丘园月下锄。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。